Странрар
Странра̀р (на шотландски и ; на гаелски An t-Sròn Reamhar, буквени символи за произношението ) е град в Южна Шотландия.

География 
Странрар е в област Дъмфрийс анд Голоуей. Градът е разположен по южния бряг на езерото Лох Райън на полуостров Търинс. Има пристанище. Отстои на 74 км западно от административния център на областта град Дъмфрийс. Крайна жп гара е на линията Ларгс-Странрар. Население 10 600 жители от преброяването през 2004 г.

История 
Гаелското название An t-Sròn Reamhar се превежда на английски като Дебелият нос (The Fat Nose). За година на основаване на града се смята 1511, когато е построен замъка „Сейнт Джон“.

Архитектура 
Сградата на общината е построена през 1776 г. Една от туристическите атракции на Странрар е замъка „Касъл Сейнт Джон“ (Castle St. John).

Спорт 
Представителният футболен отбор на града се казва ФК Странрар. Участвал е в шотландските Първа дивизия, Втора дивизия и Трета дивизия.

Личности родени в Странрар 
 Хенри Мейвър (1858 – 1915), шотландски електроинженер

Фотогалерия

Външни препратки 
 Статия за Странрар на Undiscoveredscotland.co.uk

Градове в Шотландия
Пристанищни градове в Шотландия
Пристанищни градове на Атлантическия океан